lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv lv lv en lv en lv en lv en lv en lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Piestiprinās apliecinājuma plāksnīti pie kultūrvēsturiskas ēkas fasādes, kura šogad kā pirmā atjaunota ar Rīgas pašvaldības līdzfinansējumu – Rīgas domes Īpašuma departaments
Ceturtdien, 18. jūlijā, plkst. 11.00 Rīgas domes priekšsēdētāja pienākumu izpildītājs Oļegs Burovs un Merķeļa ielas 5 daudzdzīvokļu nama īpašnieki piestiprinās šogad pirmo projekta realizācijas apliecinājuma plāksnīti pie kultūrvēsturiskās ēkas fasādes, kas atjaunota ar Rīgas pašvaldības līdzfinansējumu.
Daudzdzīvokļu ēka Merķeļa ielā 5 ir celta 1885. gadā pēc arhitekta Jāņa Frīdriha Blaumaņa projekta, un tā ir viena no trim identiskām ēkām ielas posmā no Marijas ielas līdz Krišjāņa Barona ielai. Ēkai ir saglabājusies sākotnējā fasādes arhitektūra, kuras apdarē bagātīgi ir izmantoti historisma perioda dekoratīvie paņēmieni un reljefa apdares elementi.
Ap plkst.11.00 tiks apsekotas arī kultūrvēsturiskās ēkas Ģertrūdes ielā 19/21 un A.Čaka ielā 52, kurām arī šobrīd ar Rīgas pašvaldības līdzfinansējumu tiek atjaunotas fasādes. Pasākuma noslēgumā ap plkst. 11.30 tiksimies pie daudzdzīvokļu nama Elizabetes ielā 7, kuram šobrīd tiek atjaunots vēsturiskais jumts. Tikšanās laikā kopā ar namu īpašniekiem un Rīgas domes Īpašuma departamenta Būvju sakārtošanas pārvaldes speciālistiem tiks pārrunāta projektu realizācijas gaita un arī aktuālie jautājumi.
Jau ceturto gadu pēc kārtas Rīgas domes Vidi degradējošu būvju komisija izvērtēja konkursā „Rīgas pilsētas pašvaldības līdzfinansējums kultūrvēsturiskā būvmantojuma saglabāšanai” šogad 133 iesniegtos projektu pieteikumus. Šogad ar Rīgas domes līdzfinansējumu 1,2 miljonu apmērā ir plānots atjaunot 78 kultūrvēsturiskā būvmantojuma ēku fasādes vai restaurēt kādu no to detaļām.
Plašāka informācija par konkursu publicēta mājas lapā: www.atjauno.riga.lv
Aicinām sanāksmē piedalīties arī plašsaziņas līdzekļu pārstāvjus! Jūsu ērtībām plkst.10.45 pie Rātsnama tiks nodrošināts auto transports.
Informāciju sagatavoja: Baiba Gailīte, Rīgas domes Sabiedrisko attiecību nodaļas vadītāja vietniece, tālr.: 67037357; e-pasts: baiba.gailite@riga.lv
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads